এই ৱিকিপিডিয়া পৃষ্ঠাটো বা ইয়াৰ অংশবিশেষ অসমীয়া ভাষাত লিখা হোৱা নাই। সেয়ে ইয়াক অসমীয়ালৈ অনুবাদ কৰি অসমীয়া ৱিকিপিডিয়াৰ ভেটি সুদৃঢ় কৰাত সহায় কৰক।
এই পৃষ্ঠাত অসমীয়া ৱিকিপিডিয়াৰ কেতবোৰ নীতি সন্নিৱিষ্ট কৰা হৈছে। সকলো সম্পাদকে এইবোৰ সাধাৰণতে মানি চলা উচিত। ইয়াত কৰা সালসলনিত ঐকমত্য প্ৰতিফলন হোৱা উচিত।
ৱিকিপিডিয়াৰ " যিকোনো" প্ৰৱন্ধত "জীৱিত ব্যক্তিৰ বিষয়ে তথ্য" যোগ কৰাৰ সময়ত সম্পাদক সকলে কিছুমান নিৰ্দিষ্ট সাৱধানতা লোৱা প্ৰয়োজন। [1] এনে তথ্য বিলাক অতি সংবেদনশীলতাৰে প্ৰস্তুত কৰা উচিৎ, আৰু সেইবিলাক আমেৰিকাৰ যুক্তৰাষ্ট্ৰৰ সকলো সন্দৰ্ভিত আইন, এই নীতি আৰু "ৱিকিপিডিয়াৰ তিনি মূল সমল নীতি" মতে বৈধ হব লাগিব। ৱিকিপিডিয়াৰ তিনিটা মূল সমল নীতি হ'লঃ
আমি প্ৰৱন্ধটো সকলো নিয়মমতে শুদ্ধৰূপত পাব লাগিব। প্ৰৱন্ধৰ গুণগত মান সম্পৰ্কে অতি সচেতন হওক। সকলো উদ্ধৃতি আৰু "বিবাদমান বা বিবাদ হোৱাৰ সম্ভাৱনা থকা" সকলো সমল কোনো প্ৰকাশিত আৰু বিশ্বাসযোগ্য তথ্যসূত্ৰৰ সৈতে inline citation দ্বাৰা সংযুক্ত কৰা বাঞ্ছনীয়। জীৱিত ব্যক্তিজনৰ বিষয়ে কোনো অসমৰ্থিত বা অপৰ্যাপ্ত ভাৱে সমৰ্থিত সমল (তথ্যসূত্ৰ নোহোৱা বা তথ্যসূত্ৰৰ বিশ্বাসযোগ্যতা সন্দেহাতীত নহ'লে)- লাগিলে সি যোগাত্মক, বিয়োগাত্মক, নিৰপেক্ষ, বা বিবাদজনক- যিয়েই নহওক, সেইখিনি আলোচনালৈ অপেক্ষা নকৰি তুৰন্তে বিলোপ কৰা উচিৎ। [2] যিসকল ব্যৱহাৰকাৰীয়ে এই নীতি ক্ৰমাগতভাৱে বা গুৰুতৰৰূপে উলংঘন কৰে, তেওলোকক সম্পাদনাৰ পৰা অৱৰূদ্ধকৰা হব পাৰে।
জীৱিত লোকৰ জীৱনী(BLPs) ৰক্ষণশীলভাৱে আৰু ব্যক্তিজনৰ ব্যক্তিগত গোপনীয়তাৰ প্ৰতি সন্মান জনাই লিখিব লাগে। ৱিকিপিডিয়া এখন বিশ্বকোষ, পৰচৰ্চাৰ থলী নহয়; ৱিকিপেডিয় কোনো মনোৰঞ্জক উদ্দীপনাৰ সৃষ্টি কৰা বা ব্যক্তিজনৰ জীৱন সম্পৰ্কে উত্তেজনামূলক দাবীবিলাক প্ৰচাৰ কৰাৰ ব্যৱস্থা নহয়, আৰু সেয়ে তেনে প্ৰৱন্ধ সম্পাদনাৰ সময়ত জীৱিত ব্যক্তিজনক বিপদত পেলাব পৰা কোনো সম্ভাৱনীয়তা সম্পৰ্কে অতি সচেতন হোৱা প্ৰয়োজন। এই নীতি সকলো জীৱিত লোকৰ জীৱনী বা প্ৰৱন্ধত উল্লেখ থকা যিকোনো জীৱিত ব্যক্তি, (তেও প্ৰৱন্ধটোৰ মূল বিষয় নহলেও), আৰু আন কোনো পৃষ্ঠাত সেইজীৱিত ব্যক্তিজনৰ বিষয়ে উল্লেখ কৰাৰ ক্ষেত্ৰত প্ৰয়োজ্য হব।[3] ৱিকিপিডিয়াত এনেধৰণৰ সম্পাদনাৰ প্ৰমাণৰ দ্বায়িত্ব সেই প্ৰৱন্ধটো যোগ বা পুণৰোত্থাপ কৰা ব্যক্তিজনৰ ওপৰত ন্যস্ত থাকিব।
জীৱিত ব্যক্তিৰ জীৱনী দ্বায়িত্ববোধসহ, সাৱধানতাৰে লিখিব লাগে, লিখনিত আবেগৰ সুৰ পৰিহাৰ কৰি চলিব লাগে; নূন্যোক্তি আৰু অতিশয়োক্তি সদায় বৰ্জন কৰা উচিৎ। এনে প্ৰৱন্ধসমূহত অ-পক্ষপাতিতাৰে বিশ্বাসযোগ্য কোনো সূত্ৰত ব্যক্তিজনাৰ বিষয়ে প্ৰকাশিত, বা তেও নিজে নিজৰ বিষয়ে প্ৰকাশ কৰা তথ্য সন্বিবিষ্ট হব লাগে। জীৱিত ব্যক্তিৰ জীৱনী ত তুচ্ছ বিষয় থাকিব নেলাগে।
সমালোচনা বা প্ৰশংসা তেতিয়াহে সন্বিবিষ্ট কৰিব লাগে যেতিয়া তাৰ কোনো বিশ্বাসযোগ্য তথ্যসূত্ৰ থাকে। সেই তথ্যসমূহ কিন্তু দ্বায়িত্বশীল ভাৱে, ৰক্ষণশীলতাৰে এক নিৰ্লিপ্ত সুৰত লিখা প্ৰয়োজন। কোনো বিশেষ দৃষ্টিভংগীক অত্যধিক গুৰুত্ব দিব নেলাগে; সৰু কোনো মহলৰ দৃষ্টিভংগী কোনো পধ্যেই লিখনিত অন্তৰ্ভূক্ত কৰিব নেলাগে। প্ৰৱন্ধ সংৰচনা ৰ সহায় লৈ সামগ্ৰিক উপস্থাপনা আৰু শাখা শীৰ্ষক বিলাক বহুল ভাৱে নিৰপেক্ষ কৰি তুলিবলৈ যত্ন কৰিব লাগে বিভ্ৰান্তিমূলক ( guilt by association), পক্ষপাতদু্ষ্ট আৰু বিদ্বেষপৰায়ণ দাবী বা তথ্যবিলাকৰ পৰা সাৱধান থাকিব লাগে।
ব্যক্তিগৰাকী সম্পৰ্কে তথ্যসূত্ৰ নথকা আৰু ঋণাত্মক ভাৱধাৰাৰ প্ৰৱন্ধ, বিশেষকৈ যেতিয়া সেই প্ৰৱন্ধটো ব্যক্তিগৰাকীক আক্ৰমণ বা অপমান কৰিবলে সৃষ্টি কৰা হৈছে বুলি বুজিব পাৰি, সেই প্ৰৱন্ধ তৎক্ষণাত বিলোপ কৰিব লাগে, যদিহে তাৰ কোনো নীতি-সন্মতি সংস্কৰণ ( policy-compliant version) নেথাকে; সবিশেষৰ বাবে তলত চাওক । বিলোপৰ ক্ষমতা নথকা সম্পাদক সকলে প্ৰৱন্ধটো {{db-attack}} বুলি টেগ কৰি দিব।
ৱিকিপিডিয়াৰ সূত্ৰ সম্পৰ্কীয় আদৰ্শই কয় যে সত্যাপনীয়তা, প্ৰত্যাহ্বান থকা বা প্ৰত্যাহ্বানৰ সম্ভাৱনা থকা সকলো উদ্ধৃতি বা যিকোনো সমল বিশ্বাসযোগ্য, inline citation ব্যৱহাৰ কৰি পূৰ্ব-প্ৰকাশিত তথ্যসূত্ৰৰ সৈতে সংযুক্ত কৰিব লাগিব; এই মানদণ্ড মানি নচলা যিকোনো সমল বিলোপ কৰা উচিৎ। এই নীতিয়ে উক্ত আদৰ্শক আৰু আগবঢ়াই নিয়ে, আৰু ইয়াত যোগ কৰে যে "জীৱিত ব্যক্তি" সম্পৰ্কীয় তথ্যসূত্ৰ নেথাকিলে বা তথ্যসূত্ৰ বিশ্বাসযোগ্য নহ'লে কোনো আলোচনা নকৰাকৈয়ে বিলোপ কৰিব লাগে। এই নীতি যোগাত্মক, বিয়োগাত্মক, নিৰপেক্ষ, বা সন্দেহজনক- যিয়েই নহওক, বা সেই সমলখিনি জীৱনী বা আন কোনো প্ৰৱন্ধতে থাকক, তাতেই প্ৰযোজ্য হব। টেবলইড ধৰণৰ সংবাদ তথ্যসূত্ৰ হিচাপে দিব নেলাগে। যদি সমল খিনি সত্যাপিত কৰিব পৰা বা গুৰুত্ব থকা হয়, তেনে সেইখিনি নিশ্চয় আন কোনো বিশ্ৱাসযোগ্য সূত্ৰতো প্ৰকাশ পাব।
জীৱিত ব্যক্তি সম্পৰ্কীয় সূত্ৰ নথকা বা সূত্ৰৰ বিশ্বাসযোগ্যতা নথকা বিবদমান সমল তুৰন্তে বিলোপ কৰক; যিবিলাক তথ্যসূত্ৰ স্ব-প্ৰকাশিত লিখনিৰ ওপৰত প্ৰতিষ্ঠিত,( মৌলিক গৱেষণাৰহিত লেখা চাওক) (যদিহে প্ৰৱন্ধৰ যাৰ বিষয়ে লিখা হৈছে, তেও নিজে লিখা নহয় (তলত চাওক) ), বা ৱিকিপিডিয়াৰ তথ্যসূত্ৰৰ নিৰ্দিষ্ট মানমতে বৈধ নহয় (সত্যাপনীয়তা চাওক) , সেইবিলাক আনুমানিক সূত্ৰ গ্ৰহণযোগ্য নহব।
টোকাঃ- যদিও three-revert rule does not apply to such removals ক জীৱিত ব্যক্তিৰ জীৱনী ত ৰেহাই দিয়া হয়, কিন্তু ই বিবদমান হোৱাৰ সম্ভাৱনা থাকে। যিসকল সম্পাদক জীৱিত ব্যক্তিজন সম্পৰ্কীয় এনে সাম্ভাৱ্য আপমানজনক সমল বিলাক লৈ দ্বিধাত পৰে, তেওলোকে এই বিষয়বোৰ ওপৰোক্ত "ৰেহাই"ৰ ওপৰত ভৰষা নকৰি BLP noticeboard ত উত্থাপন কৰা উচিৎ।
প্ৰশাসক সকলে স্পষ্ট জীৱিত ব্যক্তিৰ জীৱনী নীতি উলংঘন বিলাক বিলোপ কৰিব পাৰে আৰু তেনে উলংঘাকাৰীসকলক অৱৰোধ কৰি প্ৰৱন্ধটো সুৰক্ষিত কৰিব পাৰে, আনকি নিজে সম্পাদনা কৰা বা আন কোনো ধৰণে জড়িত হৈ থকা প্ৰৱন্ধৰ ক্ষেত্ৰতো এনে কৰা আৱশ্যক। যদি এই উলংঘন সুস্পষ্ট নহয় তেনে তেওলোকে অসন্দৰ্ভিত এজন প্ৰশাসকৰ Wikipedia:Administrators Noticeboard/Incidents যোগে দৃষ্টি আকৰ্ষণ কৰিব পাৰে।
ৰটনা বিলাকৰ এবাৰতকৈ বেছি উল্লেখ নকৰিব। আপুনি নিজকে সোধক যে আপুনি পোৱা তথ্যসূত্ৰটো বিশ্বাসযোগ্য হয়নে; ঘটনাটো সত্যৰূপে প্ৰকাশ হৈছে নে, আৰু যদি হৈছেও ইয়াৰ লিখি থকা প্ৰৱন্ধটোৰ সৈতে সংগতি আছে নে? অপপ্ৰচাৰ ধৰণৰ সূত্ৰৰ পৰা পোৱা বা বেনামী সূত্ৰৰ উদ্ধৃতি দিয়া সমলৰ পৰা সতৰ্ক থাকক। Feedback Loop বিলাকৰ পৰাও সাৱধানে থাকক, এই সূত্ৰবিলাকে ৱিকিপিডিয়া কোনো এটা প্ৰৱন্ধ নিজে সম্পাদনা কৰি তাকে আকৌ তথ্যসূত্ৰ হিচাপে আন প্ৰৱন্ধত ব্যৱহাৰ কৰে।
প্ৰাথমিক সূত্ৰ বিলাক ব্যৱহাৰ কৰোঁতে সাৱধান হব। জীৱিত ব্যক্তি সম্পৰ্কে কোনো দাবীৰ সমৰ্থনত মোকৰ্দমাৰ বিৱৰণ বা আন আদালতৰ নথি, ৰাজহুৱা নথি ব্যৱহাৰ নকৰিব। ব্যক্তিগত বিৱৰণ, যেনে জন্মৰ তাৰিখ, বাসগৃহৰ মূল্য, ট্ৰেফিক উদ্ধৃতি, বাহনৰ পঞ্জীয়ন নম্বৰ, ঘৰ আৰু ব্যৱসায় ঠিকনা উল্লেখ কৰিবলৈয়ো কোনো ৰাজহুৱা নথি ব্যৱহাৰ নকৰিব।
কিন্তু যদি এই প্ৰাথমিক তথ্য বিলাক কোনো দ্বিতীয় সুত্ৰৰ দ্বাৰা আলোচিত হয়, তেতিয়া দ্বিতীয় সুত্ৰত থকা যুক্তিৰ ওপৰত নিৰ্ভৰ কৰি এনে তথ্য গ্ৰহণযোগা হব পাৰে, যদিহে তথ্যখিনি এই নীতি, মৌলিক গৱেষণাৰহিত লেখা বা ৱিকিপডিয়াৰ আন সূত্ৰ আদৰ্শৰ মতে বৈধ হয়।
যেতিয়া এনে দ্বিতীয় সূত্ৰৰ পৰা পোৱা সমলখিনি আকৌ প্ৰাথমিক সূত্ৰৰ সৈতে সংযুক্ত কৰা হয়, তেতিয়া প্ৰাথমিক সূত্ৰৰ লিংক তথ্যসূত্ৰত যোগ কৰিব পাৰে।
ৱিকিপিডিয়াত জীৱিত ব্যক্তি সম্পৰ্কীয় আপোনাৰ স্ব-প্ৰকাশিত সূত্ৰ যেনে পুথি, আলোচনী, ৱেবচাইট, ব্লগ, টুইট আদি কেতিয়াও ব্যৱহাৰ নকৰিব, যদিয়ে সেইখিন প্ৰৱন্ধৰ বিষয়বস্তু ব্যক্তিজনে নিজে প্ৰকাশ কৰা নহয় (তলত চাওক)। "স্বপ্ৰকাশিত ব্লগ" বোলোতে ব্যক্তিগত বা সমূহীয়া ব্লগো হব পাৰে। কিছুমান বাতৰি প্ৰতিষ্ঠানে ইণ্টাৰনেটত কিছুমান স্তম্ভ প্ৰকাশ কৰে, আৰু তেওলোকে তাক ব্লগ বুলি কয়, কিন্তু এই স্তম্ভবিলাক গ্ৰহণযোগ্য সূত্ৰ হব পাৰে যদিহে স্তম্ভলিখকজন বিখ্যাত লোক হয় আৰু লেখাটো বাতৰি প্ৰতিষ্ঠানটোৰ সম্পাদনা কক্ষৰ দ্বাৰা সম্পূৰ্ণ নিয়ন্ত্ৰিত হয়। পাঠকে দিয়া মন্তব্য বিলাক কেতিয়াও সূত্ৰহিচাপে গ্ৰহণযোগ্য নহয়। [4] স্ব প্ৰকাশিত ছৱি সম্পৰ্কীয় নীতিৰ বাবে তলত চাওক।
এজন জীৱিত ব্যক্তিয়ে চপা মাধ্যম বা ব্যক্তিগত ৱেবচাইটৰ জড়িয়তে নিজৰ বিষয়ে তথ্য প্ৰকাশ কৰিব পাৰে। এনে তথ্য গ্ৰহণযোগ্য হব যদিহেঃ
এই দফাটো কোনো তৃতীয় পক্ষৰ প্ৰকাশন গোষ্ঠীয়ে প্ৰকাশ কৰা আত্মজীৱনীৰ ক্ষেত্ৰত প্ৰযোজ্য নহব, কাৰণ তাক স্ব-প্ৰকাশিত বুলি কব নোৱাৰি। (তেনে আত্মজীৱনীয়ে ওপৰত দিয়া পাঁচটা নিয়ম মানি নচলিলেও তাক তথ্যসূত্ৰ হিচাপে ব্যৱহাৰ কৰিব পৰা যাব।)
জীৱিত ব্যক্তিৰ জীৱনী বা তেওৰ সম্পৰ্কীয় আন যিকোনো প্ৰৱন্ধতে বহিৰ্সূত্ৰক আন সাধাৰণ প্ৰৱন্ধতকৈ বহু বেছি গুৰুত্বৰে লোৱা হয়। সন্দেহজনক বা স্বপ্ৰকাশিত সূত্ৰ ক কেতিয়াও জীৱিত ব্যক্তিৰ জীৱনী'ত আধিক পঢ়িবলৈ বা বহিৰ্অংসূত্ৰ অংশত ব্যৱহাৰ কৰিব নেলাগ; আন প্ৰৱন্ধত ব্যৱহাৰ কৰিলেও নিশ্চিত কৰিব লাগে যে সেই সূত্ৰই এই নীতি ভংগ কৰা নাই। বিষয়বস্তুৰ ব্যক্তিজনৰ স্ব-প্ৰকাশিত তথ্য জীৱিত ব্যক্তিৰ জীৱনী অতি সাৱধানেৰে ব্যৱহাৰ কৰিব লাগে। ওপৰৰচাওকসাধাৰণ ভাৱে কবলৈ গ'লে বহিৰ্সূত্ৰ সম্পৰ্কীয় ৱিকি নিৰ্দেশনা বিলাক উলংঘা কৰা কোনো ৱেবচাইটৰ সূত্ৰ ব্যৱহাৰ নকৰিব। যদি কেতিয়াবা উপৰোক্ত নিৰ্দেশনা বিলাক আৰু এই নীতিৰ মাজত বৈপৰীত্য থাকে, তেনে এই জীৱিত ব্যক্তিৰ জীৱনী নীতিহে প্ৰযোজ্য হব।
যেতিয়া কোনো এনে এজন ব্যক্তিৰ বিষয়ে লিখা হয়, যি কিবা এটা বা দুটা ঘটনাৰ বাবেহে বিখ্যাত, তেতিয়া অতি বেছি বিশদ বৰ্ণনাই সমস্যাৰ সৃষ্টি কৰিব পাৰে, লাগিলে সূত্ৰ খুব শক্তিশালীয়েই নহওক কিয়। দ্বিধা থাকিলে জীৱনীবিলাক এনে সংস্কৰণলৈ ঘুৰাই নিয়ুা উচিত যি সম্পূৰ্ণ সূত্ৰ সমৰ্থিত, নিৰপেক্ষ আৰু বিষয়নিষ্ঠ। এই নিৰ্দেশনা ভীসেষ ভাৱে গুৰুত্বপূৰ্ণ হয় যেতিয়া লোকজনৰ উল্লেখনীয়তা মুলতঃ আনৰ দ্বাৰা পীড়িত হোৱাৰ বাবেই হয়। ৱিকিপেডিয়া সম্পাদকসকলে কেতিয়াও সচেতন বা আন ভাৱেও কাকো পীড়ন কৰা বা কাৰোবাৰ পীড়ন প্ৰক্ৰিয়া দীঘলীয়া কৰাত সহযোগ কৰিব নেলাগে।
ৰাজহুৱা ব্যক্তি সকলৰ ক্ষেত্ৰত বহু বিশ্বাসযোগ্য প্ৰকাশিত তথ্যসূত্ৰ পোৱা যায়, সেয়ে তেনে জীৱনীত এই সুত্ৰসমূহত থকা কথাখিনিয়েই সৰল ভাৱে লিখিব লাগে। যদি ব্যক্তিজনৰ বিৰূদ্কোধে কিবা উল্নোলেখযোগ্য অভিযোগ থাকে, আৰু সি বিশ্বাসযোগ্য ভাৱে নথিভূত, আৰু বিষয়ৰ সৈতে সংগতি থকা হয়, তেনে সেই তথ্য ঋণাত্মক হলেও, বা ব্যক্তিজনে তেনে তথ্য উল্লেখ কৰিবলৈ নিবিচাৰিলেও - সেয়া জীৱনীত দিব পাৰি। কিন্তু যদিহে সেই তথ্যৰ বিশ্বাসযোগ্যতা কম হয়, তেনে এৰি চলা উচিত।
উদাহৰণঃ "বৰুৱা আৰু বৰুৱানীৰ বৰ বেয়া ধৰণে বিবাহ বিচ্ছেদ হ'ল"। এই কথা খিনি প্ৰৱন্ধটোৰ বাবে জৰুৰী হয় নে? কোনো তৃতীয় পক্ষই এই কথাখিনি বিশ্বাসযোগ্য ভাৱে নথিভূত কৰিছেনে? যদি নাই কৰা, তেনে এইখিনি তথ্য বাদ দিয়। যদি সূত্ৰ অতি বিশ্বাস যোগ্য আৰু কথাখিনি দৰকাৰী তেনে সৰলকৈ লিখক " বৰুৱা আৰু বৰুৱানীৰ বিবাহ বিচ্ছেদ হ'ল"
উদাহৰণঃ এজন বিখ্যাত ৰাজনীতিকৰ অবৈধ সম্পৰ্কৰ অভিযোগ আছে, তেও নিজে কথাটো বাৰম্বাৰ অবীকাৰ কৰি আহিছে। কিন্তু এই ঘটনাটো নিউ য়ৰ্ক টাইমচত প্ৰকাশ পাইছে আৰু তাৰ বাবে সাধাৰণ মানুহৰ মাজতো প্ৰতিক্ৰিয়া হৈছে। তেনে এই কথাখিনি তেওৰ জীৱনীত লিখিব লাগিব, আৰু নিউ য়ৰ্ক টাইমচক সূত্ৰ হিচাপে উল্লেখ কৰিব লাগিব।
